kardosdrur/scandi-wiki huggingface dataset:
Forsinket alibi

Forsinket alibi er titlen på en roman af Agatha Christie, som blev udgivet i England i 1958 med originaltitlen Ordeal By Innocence. Den har i en senere udgivelse fået titlen Uskyld på prøve. Romanen kombinerer genrerne kriminalroman og spændingsroman. Udgangspunktet for handlingen er forskeren Arthur Calgary, som føler sig moralsk forpligtet til at opklare et mord begået to år tidligere, fordi han ikke var i stand til at vidne i sagen på grund af midlertidigt hukommelsestab. Calgary optræder ikke i andre af Christies romaner.

Plot 
Calgarys hukommelse vender tilbage, da han i en avis læser om Jacko Argyle, som er død i fængslet efter at være dømt for drabet på sin adoptivmor. Calgary erindrer nu, at han på det tidspunkt, hvor mordet blev begået, havde Jacko som passager i sin bil. Politiet genoptager nødtvunget sagen, men foretager ikke meget reelt opklaringsarbejde, så Calgary involverer sig i opklaringen. Den myrdede dominerende sine fire adoptivbørn, og hendes ægtemand og dennes sekretær indledte en romantisk affære kort efter (eller muligvis før) drabet. Der er således en del i husstanden, der har haft et motiv til at skaffe kvinden af vejen.

Calgary finder frem til sandheden om drabet, men da der ikke er egentlige beviser mod den skyldige må han fremprovokere en tilståelse, før retfærdigheden kan ske.

Anmeldelser 
Anmeldere karakteriserer normalt denne roman som en god Christie med en interessant pointe : ”En af de bedste Christie-romaner fra 1950’erne”

Danske udgaver 
 Carit Andersen (De trestjernede kriminalromaner); 1961.
 Forum (Agatha Christie nr., 57); 1971).
 Uskyld på prøve (ny titel), 2000, Peter Asschenfeldts nye Forlag.

Noter

Litteratur 
 Barnard, Robert (1980): A Talent to Decieve, Fontana/Collins
 Osborne, Charles (1982): The Life and Crimes of Agatha Christie,Collins (London)

Krimier
Bøger af Agatha Christie
Litteratur i 1958
Gao Ling

Gao Ling (født 14. marts 1979 fra Wuhan i Folkerepublikken Kina) er en kinesisk badmintonspiller. Hun har tilsammen vundet fire medaljer i OL, to guld, en sølv og en bronzemedalje.

Eksterne henvisninger 

 Profil på sportsreference.com  

Badmintonspillere fra Kina
Badmintonspillere ved sommer-OL 2000
Badmintonspillere ved sommer-OL 2004
Olympiske medaljevindere i badminton
Olympiske mestre fra Kina
Olympiske sølvmedaljevindere fra Kina
Olympiske bronzemedaljevindere fra Kina
Medaljevindere ved sommer-OL 2000
Medaljevindere ved sommer-OL 2004
Inessa Galante

Inessa Galante (; født 12. marts 1954 i Riga i Lettiske SSR) er en lettisk sopran operasangerinde.

Galante fødtes ind i en musikalsk familie. Hun begyndte at studere ved Letlands Musikakademi i Riga i 1977. Galante blev solosanger ved Letlands Nationalopera mens hun stadig studerede ved akademiet. Samtidig med hendes arbejde i Riga var hun engageret i operaproduktioner ved andre teatre, i særdeleshed ved Kirov Operaen i Sankt Petersborg i Rusland, hvor hun havde et frugtbart samarbejde med dirigenten Valerij Gergiev.

Fra 1991 til 1999 var Galante solosanger ved Mannheim Nationalteater og Deutsche Oper am Rhein i Düsseldorf. Siden da har hun turneret og optrådt over hele verden. Galantes stemme kunne høres i Théâtre des Champs-Élysées, ved Festival de Radio France et Montpellier og Saint Denis Festival (USA), Barbican Hall, Gibson Hall, Royal Albert Hall, Wigmore Hall og Kensington Palace, Newport Music Festival (USA), Kungliga Operan, Kreml, Bolsjojteatret i Moskva. I 2001 optrådte Galante til en koncert i Rotterdam sammen med José Carreras. Galante har arbejdet sammen med mange kendte dirigenter, herunder blandt andet Yehudi Menuhin og Neeme Järvi.

Siden den 12. oktober 2005 er Inessa Galante Kommandør af Trestjerneordenen.

Kildehenvisninger 

Personer fra Riga
Operasangere fra Letland
Kommandører af Trestjerneordenen
Boksning under sommer-OL 1908

Boksning var for anden gang på det olympiske program under Sommer-OL 1908 i London. Den olympiske bokseturnering blev afviklet den 27. oktober 1908, og alle kampe blev således afviklet på én enkelt dag. Turneringen fandt sted på Northampton Institute, Clerkenwell, London. Ved turneringen fire år tidligere i St. Louis blev der bokset i syv vægtklasser, men i London havde arrangørerne skåret ned på antallet af vægtklasser, og der blev således ikke konkurreret i fluevægt og i weltervægt. Der blev således alene bokset i 5 vægtklasser.

I St. Louis deltog kun boksere fra værtsnationen, og der var også i London en stærk overvægt at deltagere fra Storbritannien, men der deltog dog også boksere fra andre lande. I den officielle rapport om turneringens afvikling er dog anført, at "udlændingene" med få undtagelser ikke havde tilstrækkelig høj klasse til at opnå medaljer. Samtlige medaljer, bortset fra en enkelt, gik da også til boksere fra Storbritannien eller Irland, der i 1908 var under engelsk herredømme. Danskeren Valdemar Holberg blev dog i rapporten sammen med australieren Reginald Baker fremhævet som de to eneste ikke-briter, der kunne hævde sig i turneringen, og af rapporten fremgår, at der kun var en enkelt kamp, hvor dommernes afgørelse kunne betvivles, og at Holberg "had rather hard luck" da han blev dømt som taber på point i sin kvartfinale.

Deltagere fra land

Deltagere fra Danmark 
Danmark stillede med to boksere i turneringen: Hemming Hansen og Valdemar Holberg , begge i letvægt. 

Hemming Hansen tabte sin første kamp i turneringen til Harry Johnson, der senere vandt bronze i turneringen. 

Valdemar Holberg var i sin første kamp oppe mod englænderen Matt Wells, der siden skulle blive professionel verdensmester i weltervægt. Efter en tæt kamp besluttede dommerne, at det var nødvendigt at bokserne boksede yderligere to minutter for at kunne finde en vinder, og efter tillægstiden besluttede de britiske dommere, at Valdemar Holberg var taberen.

Medaljer efter land

Bantamvægt (52,62 kg) 

Seks boksere stillede op i denne klasse, fem briter og én franskmand.

Fjervægt (57,15 kg) 

Der deltog otte boksere; seks briter og to franskmænd.

Letvægt (63,50 kg) 

I alt 12 boksere stillede op i klassen; ni briter, to danskere, og én franskmand.

Mellemvægt (71,67 kg) 

Ti boksere stillede op i klassen; seks briter, tre franskmænd og én fra Australasien

Sværvægt (over 71,67 kg) 

Seks boksere deltog, alle fra Storbritannien.

Kilder 
 Officiel rapport fra legene, p. 107 ff

Noter 

Sommer-OL 1908
1908
Boksning i 1908
Boksning i Storbritannien
Félicité de Lamennais

Hugues Félicité de Lamennais (19. juni 1782 i Saint-Malo – 27. februar 1854 i Paris) var en fransk præst, filosof og forfatter af politiske skrifter.

Levned 
Lamennais beskæftigede sig i sin ungdom især den franske oplysningstids filosoffer og især Jean-Jacques Rousseau. Lamennais' filosofiske skrifter er et forsøg på at sammenkæde  Katolicisme med Liberalisme og oplysningstidens fremskridtstro. I den forbindelse var den institutionelle og ideologiske forbindelse mellem kirken og det feudale monarki var ham en torn i øjet. Under indflydelse af Rousseau gik han ind for demokrati og republik og krævede tanke-, tros-, religions- og pressefrihed foruden adskillelse af stat og kirke. Samtidig var den dybt troende katolik talsmand for pavens autoritet i trosspørgsmål og gik ind for en centralisering af kirken. 

Hans tanker blev fremført i tidsskriftet L'Avenir, som han udgav sammen med teologen Lacordaire, politikeren Montalembert og flere andre intellektuelle.

Hans revolutionære ideer førte uvægerlig til at han fik fjender blandt de konservative biskopper. I 1832 fordømte pave Gregor 16., uden at nævne Lamennais navn, hans skrifter i sin encyklika Mirari vos og skrev ligeledes encyklikaen Singulari nos (1834) med undertitlen: "Om Lamennias' fejltagelser".

Lamennais anses også for at være et af grundlæggerne af Fideismen, en ekstrem form for katolsk trosfilosofi.

Værker i udvalg 
 Réflexions sur l'état de l'église en France pendant le 18ieme siècle et sur sa situation actuelle (1808)
 De la tradition de l'église sur l'institution des éveques (1814)
 Essai sur l'indifference en matière de religion (1817ff.)
 De la religion considérée dans ses rapports avec l'ordre public et civil (1825–1826)
 Les Progrès de la revolution et de la guerre contre l'église (1828) 
 Paroles d'un croyant (1800)
 Le Livre du peuple (1837)
 De l'esclavage moderne (1839)
 Politique à l'usage du peuple (1839)
 Esquisse de philosophie (1840)

Eksterne kilder 

Filosoffer fra Frankrig
Teologer fra Frankrig
Erik Thastum

Erik Thastum (født 17. februar 1926 i København) var en dansk bokser, der deltog i OL 1948 i London i bantamvægt. Han tabte sin første kamp til finnen Olavi Ouvinen på point og var dermed færdig i konkurrencen.

Thastum boksede for IF Sparta.

Eksterne henvisninger 
 

Boksere fra Danmark
Personer fra København
Boksere ved sommer-OL 1948
Deltagere for Danmark ved sommer-OL 1948
Top End

Top End omfatter den nordligste del af det australske Northern Territory nord for Daly Waters, og omfatter et areal på omtrent 400.000 kvadratkilometer, en tredjedel af Northern Territorys samlede areal. Top End omfatter de fleste beboede områder i Northern Territory, såsom byerne Darwin, Katherine, Pine Creek, Palmerston, Jabiru og Mataranka. Top End er det næstnordligst beliggende område i Australien efter Kap York-halvøen.

Nationalparker
Størstedelen af Top End består af Arnhem Land såvel som den til Arnhem Land tilgrænsende Kakadu Nationalpark. Andre nationalparker i Top End er blandt andre Nitmiluk Nationalpark og Cutta Cutta Caves Naturpark.

Australiens geografi
Northern Territory
Yang Wei

Yang Wei (født 13. februar 1979) er en kinesisk badmintonspiller. Hun har tilsammen vundet to medaljer i OL, en guld fra Sommer-OL 2004 i Athen, og en sølv fra Sommer-OL 2000 i Sydney.

Eksterne henvisninger 

Badmintonspillere fra Kina
Badmintonspillere ved sommer-OL 2004
Medaljevindere ved sommer-OL 2004
Olympiske sølvmedaljevindere fra Kina
Olympiske bronzemedaljevindere fra Kina
Svend Aage Sørensen (bokser)

Svend Aage Sørensen (født 3. august 1926 i Øster Hassing, død 27. september 2002) var en dansk bokser, der deltog i OL 1948 i London i fjervægt. Han tabte sin første kamp til peruvianeren Pedro García på point og var dermed færdig i konkurrencen.

Svend Aage Sørensen boksede for IF Sparta, og han blev i 1947 valgt som Årets fund i dansk sport.

Noter

Eksterne henvisninger 

Boksere fra Danmark
Olympiske boksere fra Danmark
Boksere ved sommer-OL 1948
Deltagere for Danmark ved sommer-OL 1948
Årets fund i dansk idræt
Nitmiluk Nationalpark

Nitmiluk Nationalpark (tidligere Katherine Gorge Nationalpark) er en 2.921 kvadratkilometer stor nationalpark i Northern Territory i Australien, som etableredes i 1989, 244 kilometer sydøstligt for byen Darwin og 32 kilometer nordøstligt for byen Katherine. Mod nord grænser nationalparken op til Kakadu Nationalpark.

I nationalparken indgår Katherine Gorge (Katherine-slugten), et 12 kilometer langt system bestående af 13 slugte med op til 70 meter høje sandstens-klippevægge, som gennem millioner af år er udgravet i Arnhem-plateauet af floden Katherine. Slugterne og deres omgivelser har åndelig betydning for aboriginerfolket javoyn. "Nitmiluk" betyder i javoyn-sproget så meget som stedet for cikade-drømmestierne. Nationalparken blev givet tilbage til javoyn-folket, og bliver sammen med Parks and Wildlife Commission of the Northern Territory forvaltet i overensstemmelse med traditionelle love. På nationalparkens område findes stadig historiske hulemalerier.

Eksterne henvisninger 
 Nitmiluk Nationalpark 
 Datablad 

Nationalparker i Australien
Etableret i 1989
Zhang Jiewen

Yang Wei (født 4. januar 1981, i Guangzhou i Folkerepublikken Kina) er en kinesisk badmintonspiller. Hun vandt bl.a en guldmedalje under Sommer-OL 2004 i Athen. Hun repræsenterede også Kina under Sommer-OL 2008 i Beijing, Kina, hvor hun blev slået ud i.

Eksterne henvisninger 
 

Badmintonspillere fra Kina
Badmintonspillere ved sommer-OL 2004
Badmintonspillere ved sommer-OL 2008
Medaljevindere ved sommer-OL 2004
Olympiske mestre fra Kina
Andrej Vysjinskij

Andrej Januarjevitsj Vysjinskij (, ; født 10. december (28. november) 1883 i Odessa, Det russiske kejserrige, død 22. november 1954 i USA) var en sovjetisk kommunist, jurist, diplomat og politiker.

Andrej kom fra en katolsk polsk familie, meldte sig i 1902 ind i det russiske socialdemokrati, han tog aktiv del i Den Russiske Revolution 1905, for hvilken rolle han blev dømt og fængslet i Bailov fængslet, hvor han første gang mødte Stalin, han meldte sig senere i 1920 ind i det kommunistiske parti.

Mellem 1935 til 1939 var han øverste anklager i Sovjetunionen, og spillede en stor rolle under Moskvaprocesserne 1936-38. I 1939 blev han Næstformand for folkekommissærernes råd og udnævntes i maj 1940 til stedfortræder for folkekommissæren i Udenrigsministeriet (~ viceudenrigsminister), som sådan deltog han i mødet om den "Anglo-Soviet Agreement" den 12. juli 1941, der markerede indledningen af samarbejdet mellem de allierede. I 1943 deltog han i Moskva konferencen, og i 1945 var Vysjinskij del af den russiske repræsentation på Jalta-konferencen (4. - 11. feb. 1945) og senere i Potsdamkonferencen (17. juli - 2. august 1945). Senere, den 4. marts 1949, blev Vysjinskij uderigsminister, Men blev fjernet fra posten 5. marts 1953, samme dag som Stalin døde, og blev erstattet med Molotov.

Han døde i 1954 i New York og blev begravet i Kremlmurens nekropolis ved den Den Røde Plads.

Eksterne henvisninger 

Politikere fra Sovjetunionen
Kommunister fra Rusland
Personer fra Odessa
Sydslesvigsk Vælgerforenings Ungdom

Sydslesvigsk Vælgerforenings Ungdom (SSWUngdom) (Tysk: Jugend im SSW), en politisk ungdomsorganisation i Tyskland, er Sydslesvigsk Vælgerforenings ungdomsafdeling.

Navne
Organisations officielle navn er Sydslesvigsk Vælgerforenings Ungdom på dansk og Jugend im Südschleswigschen Wählerverband på tysk. De tilsvarende forkortelser er henholdsvis SSWUngdom og Jugend im SSW. Organisationen selv forkaster forkortelser såsom SSWU, SSW-U eller SSW-Ungdom.

Holdninger
Ifølge dem selv er SSWUngdom ikke-ideologiske. I stedet vælger de at fastlægge deres holdninger ud fra tre faktorer. Alle medlemmerne af deres parti har en tilknytning til Danmark og til Nordeuropa. De er alle medlemmer af et nationalt mindretal. Og så er de alle unge. Af disse tre omstændigheder udleder de de fire kerneprincipper, de benytter sig af for at bestemme deres holdninger til et givet emne:

 På grund af deres situation som mindretal forsvarer de ethvert individs ret til at vælge sin egen vej.
 Inspireret af Nordeuropa går de ind for at indføre en velfærdsstat efter skandinavisk forbillede i Slesvig-Holsten og i Tyskland.
 På grund af deres situation som mindretal er de meget knyttet til deres region (i modsætning til de egne i Tyskland, hvor det danske mindretal ikke har hjemstavnsret) og ønsker at se den udviklet og udbygget sammen med dens tidligere modstykke, Nordslesvig.
 På grund af deres ungdom og deres tilknytning til regionen ønsker de, at staten aktivt skal beskytte klimaet og miljøet.

Embeder 
SSWUngdom har siden kommunalvalget i Slesvig Holsten den 06.05.2018 med Tjark Matthis Jessen dets første partimedlem i Flensborgs byråd, der primært er bestående af en ældre generation. 

Politiske organisationer
Tysklands politik
Slesvig-Holsten
Etableret i 2010
Juliette Ah-Wan

Juliette Ah-Wan (født 29. april 1981) er en seychellisk badmintonspiller. Ah-Wan har ingen større internationale resultater, og fik sin olympiske debut da hun repræsenterede Seychellerne under Sommer-OL 2008 i Beijing, Kina, hvor hun blev slået ud i første runde.

Karriere 
Som den første store succes vandt hun i 2002 de afrikanske mesterskab i bordtennis i kvindernes single. I 2007 vandt hun igen, denne gang i mixed doubles sammen med Georgie Cupidon. Ved Africa Games 2007 vandt hun en guldmedalje, og vandt Mauritius International, i 2009.

Turneringer

Eksterne henvisninger 
 

Badmintonspillere fra Seychellerne
Georgie Cupidon

Georgie Winsley Cupidon (født 10. november 1981) er en seychellisk badmintonspiller. Han repræsenterede Seychellerne under Sommer-OL 2008 i Beijing, Kina hvor han røg ud i første runde.

Turneringer

Eksterne henvisninger 
 

Badmintonspillere fra Seychellerne
Cliff Leeman

Cliff Leeman (10. september 1913 i Portland, USA – 26. april 1986) var en amerikansk jazztrommeslager.

Leeman hører til eliten af klassiske bigband trommeslagere fra sidst i 1930'erne og op til begyndelsen af 1950'erne. 

Han har spillet med Glenn Miller, Artie Shaw, Tommy Dorsey og Woody Herman. 

Leeman spiller stil]istisk i traditionel og swing stil, med hovedvægten lagt på at akkompagnere orkestre og solister.

Kilder 
 Biografi af Cliff Leeman på allmusic.com

Trommeslagere fra USA
Jazzmusikere fra USA
Xcode

Xcode er en samling af værktøjer udviklet af Apple til programmering og udvikling af computerprogram til styresystemerne OS X og iOS. Den første version blev udgivet i 2003 og den seneste version er 7.0.1 (2015), og den er tilgængelig hos Mac App Store gratis for brugere af OS X Lion, OS X Mountain Lion og OS X Mavericks.

Eksterne henvisninger 
Apple Developer Connection: Xcode tools and resources 
 

Udviklingsværktøjer
Mac OS X
Software fra Apple Inc.
Guo Zhendong

Guo Zhendong (født 4. august 1984)  er en kinesisk badmintonspiller. Han har blandt andet vundet en bronzemedalje fra VM i badminton 2010, og fik sin olympiske debut da han repræsenterede Kina under Sommer-OL 2008 i Beijing, Kina, hvor han blev slået ud i anden runde.

Eksterne henvisninger 

Badmintonspillere fra Kina
He Hanbin

He Hanbin (født 10. januar 1986 i Nanchang) er en kinesisk badmintonspiller. Hans største internationale resultat, var da han repræsenterede Kina under Sommer-OL 2008 i Beijing, Kina og vandt en bronzemedalje sammen med Yu Yang.

Eksterne henvisninger 
 http://www.sports-reference.com/olympics/athletes/he/he-hanbin-1.html 

Badmintonspillere fra Kina
3. etape af Tour de France 2011

Tredje etape af Tour de France 2011 var en 198 km lang flad etape. Den blev kørt mandag d. 4. juli fra Olonne-sur-Mer til Redon.

Mickaël Delage, José Ivan Gutierrez, Niki Terpstra, Rubén Pérez, Maxime Bouet var dagens udbrud, men blev kørt ind 9 km før mål. Team HTC-Highroad havde et mislykket lead-out for Mark Cavendish som kun blev nr. 5, mens Thor Hushovd og Julian Dean sørgede for at Tyler Farrar fik sin første etapesejr i Tour de France, på den amerikanske nationaldag.

 Etape: 3. etape
 Dato: 4. juli
 Længde: 198 km
 Gennemsnitshastighed: 42,3 km/t

Point- og bjergspurter

Pointspurt (Saint-Hilaire-de-Chaléons) 
Efter 104 km

 Mark Cavendish () og Thor Hushovd (), oprindeligt rangeret som nummer 6 og 12 i spurten, blev deklasseret, da kommissærerne ikke mente, at norske Thor Hushovd holdt sin linje, imens Mark Cavendish brugte hovedet til at skubbe Thor Hushovd væk.

Bjergspurt (Côte du Pont de Saint-Nazaire) 
4. kategori stigning efter 143 km (66 m; 1,1 km à 4,9 %)

Resultatliste

Referencer

Ekstern henvisning 
 Etapeside  på Letour.fr     

 03

en:2011 Tour de France, Stage 1 to Stage 11#Stage 3
4. etape af Tour de France 2011

Fjerde etape af Tour de France 2011 var en 172,5 km lang flad etape. Den blev kørt tirsdag d. 5. juli fra Lorient til Mûr-de-Bretagne.

Dagens udbrud bestod af Jérémy Roy, Blel Kadri, Imanol Erviti, Johnny Hoogerland og Gorka Izagirre. Cadel Evans slog Alberto Contador på målstregen. Thor Hushovd formåede at følge med op ad Mûr-de-Bretagne, og beholdt førertrøjen.

 Etape: 4. etape
 Dato: 5. juli
 Længde: 172,5 km
 Gennemsnitshastighed: 41,1 km/t

Point- og bjergspurter

Pointspurt (Spézet) 
Efter 92,5 km

1. bjergspurt (Côte de Laz) 
4. kategori stigning efter 79 km (237 m; 1,6 km à 5,9 %)

2. bjergspurt (Mûr-de-Bretagne) 
3. kategori stigning efter 172,5 km (293 m; 2,0 km à 6,9 %)

Resultatliste

Manglende ryttere 
 37  Jurgen Van De Walle (OLO) udgik som følge af skader efter styrt på 1. etape.

Referencer

Eksterne henvisninger 
 Etapeside  på Letour.fr     

 04

en:2011 Tour de France, Stage 1 to Stage 11#Stage 4
Ukraines Kommunistiske Parti

Ukraines Kommunistiske Parti er et kommunistisk parti i Ukraine, der blev dannet den 19. 1993 som en genoprettelse af Ukraines Kommunistiske Parti (bolsjevikker). Ved parlamentsvalget i 1998 fik partiet en tilslutning på omkring 25 procent og fik 123 sæder, hvilket gjorde partiet til landets største. I 2002 sank tilslutningen til lige under 20 procent.

Ved parlamentsvalget i Ukraine den 30. september 2007 fik partiet 5,39% af stemmerne, og derved 27 ud af 450 sæder i parlamentet, ved parlamentsvalget 28. oktober 2012 havde partiet atter fremgang, og fik 13,18% af stemmerne og derved 32 pladser i parlamentet.

Ved parlamentsvalget i oktober 2014 kom partiet med ca. 600.000 stemmer under spærregrænsen på 5%. Ved lokalvalgene i oktober 2015 blev partiet hindret i et opstille med henvisning til en lov, der forbyder kommunistiske og nazistiske symboler. 

Partiet er blevet søgt opløst af regeringen. Den 16. december 2015 godkendte en domstol i Kyiv et forbud mod partiet, som justitsministeriet havde ønsket. Forbuddet blev begrundet med at partiet bl.a. har fremmet separatisme og inter-etniske konflikter og vil ændre Ukraines forfatning med magt. Beskyldningerne afvises af partiet. Amnesty International har kritiseret dommen og fundet anklagerne ikke beviste. Europarådet og OSCE har også kritiseret afgørelsen. Partiet vil anke dommen.

Se også 
 Kommunistiske partier

Eksterne henvisninger 

Kommunistiske Parti
Kommunistiske partier
Etableret i 1993
Jessye Norman

Jessye Norman (født 15. september 1945 i Augusta, Georgia, død 30. september 2019) var en amerikansk operasanger (sopran).

Norman var en af Metropolitans ledende sangere i 1980'erne og 1990'erne, i særdeleshed anerkendt for sine store roller i operaer af Richard Wagner og Richard Strauss samt endda franske højromantiske partier. Hun var også meget respekteret romancesanger samt en af tidens bedste fortolkere af Purcells Dido i Dido og Aeneas. Jessye Normans artisteri kendetegnes også af et højkvalitativt skuespilleri. Hun havde også en stærk forkærlighed for spirituals, hvilket gjorde hende til en af USA's mest folkekære sangere.

Referencer

Eksterne henvisninger 
 

Operasangere fra USA
Personer fra Georgia
Birdsville Track

Birdsville Track er en bemærkelsesværdig vej i Australien. Den 517 kilometer lange vej løber fra Marree, en lille by i det nordlige South Australia, mod nord gennem Tirariørkenen og Sturt Stony-ørkenen til Birdsville i det sydvestlige Queensland.

I de tidlige år var vejen af meget dårlig kvalitet og kun egnet til firehjulstrukne køretøjer med høj frigang, men den er blevet opgraderet til en grusvej i fuld skala og er nu en populær turistrute. Den bruges også af lastbiler til transport af dyr.

Vejen krydser den tørreste del af landet med en gennemsnitlig nedbør på mindre end på 100 millimeter om året. Området er meget goldt, tørt og isoleret, og alle, der ønsker at rejse på vejen, skal medbringe frisk vand, forsyninger, brændstof og reservedele til deres køretøjer i tilfælde af nødsituationer.

Indtil 1930'erne var det kun kvæg og kameler, som benyttede Birdsville Track. I dag er det blevet en meget populær vej. Som følge heraf er vejen rimeligt velholdt og generelt temmelig jævn. Men som enhver outback-vej kan dets tilstand ændre sig, især efter regn. Store strækninger af sporet kan stadig ødelægges af lynoversvømmelser og sandflugt.

Brændstof, forsyninger og faciliteter, herunder et hotel, findes ved vejen på Mungeranie-stationen med tre faste indbyggere, 204 kilometer fra Marree og 313 kilometer fra Birdsville.

Se også 
 Tom Kruse (postbud)

Kildehenvisninger

Eksterne henvisninger 
 Luftoptagelser af Birdsville og vejen gennem Simpsonørkenen 

Veje i Australien